For det første vil eg seia til representanten Kåre Fostervold at eigarskapsmeldinga uttrykkjer veldig klare mål med omsyn til etiske retningsliner og tverrfaglege ønske for selskapa våre. Eg kan bekrefta at den eigarskapsmeldinga som er lagd fram, ikkje har nokon innverknad på det som Forsvarsdepartementet gjer i samband med kjøp av norske fly. Eg går ut frå at det var det representanten Fostervold ønskte å spørja meg om, etter den debatten som Dagsavisen har trekt opp i samband med dette. Det som er lagt fram i eigarskapsmeldinga, vil ikkje bety nokon endringar i den samanhengen.